# PRAVILA NAGRADNE IGRE

# „OSVOJI 100 x kofer i neseser“

## ****Članak 1****. Priređivač

Priređivač nagradne igre je Violeta d.o.o., Obrež Zelinski 55, 10380 Sveti Ivan Zelina, OIB 62874063131. Tehničku podršku u provedbi nagradne igre pruža New Level d.o.o., Badalićeva 31, 10000 Zagreb, OIB 99200431992.

## ****Članak 2. Trajanje nagradne igre****

Nagradna igra provodi se od 1. listopada 2023. do 31. listopada 2023. u svim dm prodavaonicama na području Republike Hrvatske.

## ****Članak 3. Svrha nagradne igre****

Nagradna igra priređuje se u cilju promidžbe Priređivača.

## ****Članak 4. Način sudjelovanja u nagradnoj igri****

Za sudjelovanje u nagradnoj igri potrebno je u vrijeme trajanja nagradne igre kupiti odjednom bilo koje Violeta Double Care proizvode u minimalnom iznosu od 50 €/ 376,73 kn u bilo kojoj dm prodavaonici ili dm online shopu.

Broj računa potrebno je prijaviti ispunjavanjem obrasca na Internet stranici <https://doublecare.violeta.com/>

(potrebno je upisati broj računa, ime i prezime, ulicu i kućni broj, poštanski broj, mjesto,  
kontakt broj mobitela i e-mail adresu).

Originalni račun, kao dokaz o kupovini, potrebno je sačuvati do kraja nagradne igre te na zahtjev Priređivača predočiti pri podizanju nagrade. Svaki sudionik može sudjelovati u nagradnoj igri neograničen broj puta s različitim brojevima računa. Svaki pojedini račun može biti iskorišten samo jedanput. U slučaju da račun s istim brojem bude ponovno poslan od strane iste ili druge osobe (s istog ili drugog broja mobilnog telefona) ta će prijava biti proglašena nevažećom.

## ****Članak 5. Pravo sudjelovanja u nagradnoj igri****

U nagradnoj igri imaju pravo sudjelovati svi potrošači koji udovoljavaju uvjetu iz Članka 4., osim zaposlenika tvrtki Violeta d.o.o. i dm drogeriemarket d.o.o. kao ni članovi njihove uže obitelji.

## ****Članak 6. Nagradni fond****

Nagradni fond sastoji se od: 100 x kofer i neseser pojedinačne vrijednosti 70,00 EUR, PDV uključen (100 dobitnika).

Priređivač se obvezuje uplatiti 5% ukupne vrijednosti nagradnog fonda u korist Crvenog križa Republike Hrvatske.

## ****Članak 7. Izvlačenje i objava dobitnika****

Izvlačenje dobitnika održat će se 8. studenog 2023. u sjedištu Priređivača. Izvući će se 100 dobitnika za nagrade iz Članka 6. ovih pravila.

Izvlačenje će biti provedeno uz pomoć računalne aplikacije, metodom slučajnog odabira.

Izvlačenje dobitnika nadzirat će tročlana komisija te će se o tijeku izvlačenja voditi zapisnik. Komisija će provjeriti je li dobitnik sudjelovao u nagradnoj igri sukladno ovim pravilima. U slučaju da se njegova prijava proglasi nevažećom nagrada će biti podijeljena sljedećem izvučenom sudioniku koji ima pravo na nagradu.

Imena svih dobitnika bit će objavljena u roku od 8 dana od izvlačenja na Internet stranici http://doublecare.violeta.com/.

## ****Članak 8****. Preuzimanje nagrada

Nagrada se ne može zamijeniti za novac. Preuzimanjem nagrade prestaju sve daljnje obveze Priređivača nagradne igre prema dobitniku. Dobitnici će o dobitku biti obaviješteni u roku od 8 dana od izvlačenja. Dobitnici moraju preuzeti nagradu u roku od 30 dana od dana primitka obavijesti o dobivenoj nagradi, uz predočenje identifikacijske isprave.

Ako dobitnici nagrade ne podignu u tom roku, bit će ponovno obaviješteni i nagrade će moći podignuti u roku od 15 dana od dana primitka dodatne obavijesti. Ako dobitnik nije u mogućnosti osobno preuzeti svoju nagradu može je preuzeti od strane dobitnika ovlaštena osoba, također uz predočenje identifikacijske isprave. Ako je dobitnik maloljetna osoba, nagradu mogu, uz predloženu odgovarajuću dokumentaciju u njegovo ime preuzeti njegovi roditelji ili skrbnici. Sudjelovanjem u ovoj nagradnoj igri sudionici se slažu da, ako postanu dobitnici nagrada, njihove osobne podatke: ime i prezime, adresu, sliku i slično Priređivač može koristiti u promocijske svrhe bez naknade i prethodne suglasnosti dobitnika te da se oni mogu objaviti u tiskanom, zvučnom, slikovnom i video materijalu.

U slučaju da se u nagradnu igru uključi manje sudionika od broja nagrada koje su predviđene nagradnim fondom, dodijelit će se onoliko nagrada koliko je u nagradnoj igri sudjelovalo sudionika. S nagradama koje ne budu realizirane postupit će se u skladu sa Zakonom o igrama na sreću (NN 87/09) i Pravilnikom o priređivanju nagradnih igara (NN 8/10).

## ****Članak 9. Ostale odredbe****

Priređivač ne odgovara za nepotpune i neispravne prijave. Priređivač i osobe koje sudjeluju u provođenju nagradne igre ne odgovaraju za moguću štetu, koja bi mogla proizlaziti iz nagrada ili pogodnosti.

Nagradna igra može se prekinuti samo u slučaju da nastupe okolnosti za koje Priređivač nije odgovoran, odnosno koje nije mogao spriječiti, otkloniti ili izbjeći. Sudionici će o prekidu nagradne igre biti obaviješteni na Internet stranici <http://doublecare.violeta.com/> .Priređivač u tom slučaju sudionicima ne odgovara za moguću štetu.

Odluka Priređivača o svim pitanjima vezanim uz nagradnu igru odnosno primjenu ovih pravila konačna je i obvezuje sve sudionike.

## ****Članak 10. Objava pravila****

Pravila nagradne igre uz navođenje klase, urudžbenog broja i datuma izdavanja suglasnosti Ministarstva financija bit će objavljena na Internet stranici <http://doublecare.violeta.com/> prije početka nagradne igre.

## ****Članak 11****. Korištenje osobnih podataka

Sudionici u nagradnoj igri sudjelovanjem, odnosno ispunjavanjem Internet obrasca, očituju svoje prihvaćanje ovih Pravila te bez daljnjeg pitanja i odobrenja ovlašćuju Priređivača da prikuplja i obrađuje navedene osobne podatke u svrhu provođenja nagradne igre. Sudionik u bilo kojem trenutku može zatražiti odjavu od primanja ovakvih obavijesti.

Priređivač će poduzeti sve razumno potrebne mjere da bi osigurao da se osobni podaci sudionika u nagradnoj igri obrađuju i koriste na siguran način i u suglasnosti s primjenjivim zakonodavstvom.

## ****Članak 12. Rješavanje pritužbi i valjanost pravila****

**Sve pritužbe i reklamacije rješava Priređivač. U slučaju osnovanih pritužbi Priređivač se obvezuje u što kraćem vremenu ispraviti nedostatke i o tome obavijestiti sudionika odnosno ako je to potrebno i ostale sudionike.**

U slučaju spora između Priređivača i sudionika ove nagradne igre nadležan je Općinski građanski sud u Zagrebu.